Cheetahs se vliegtuig breek | Netwerk24
Deur Johann de Jager 17 Januarie 2019 20:38
Die vloek wat rus op Pro14-rugbyspanne se vlugte duur voort.
Die keer was die Cheetahs aan die ontvangkant.
Die vliegtuig waarmee hulle via Johannesburg na Port Elizabeth moes vlieg vir Vrydag se wedstryd in die Baai teen die Southern Kings, het Donderdag op die aanloopbaan in Bloemfontein probleme gegee.
Die vliegtuig het omstreeks 15:30 op die aanloopbaan gebreek.
Die groep kon toe eers kort ná 17:00 opstyg.
Dié oponthoud het meegebring dat die span sy aansluitingsvlug op die OR Tambo-lughawe in Johannesburg na Port Elizabeth verpas het.
Die span moes toe maar in Johannesburg oornag en sal Vrydagoggend na Port Elizabeth reis.
“Ja, dis so ’n klein bietjie ‘slegte geluk’, maar eerder teenspoed van die veld af as op die veld,’’ het die afrigter, Franco Smith, gesê.
Meer oor: Port Elizabeth | Vliegtuig | Cheetahs | Vloek